Troukoors – Wedding Magazine, Directory & Blog South AfricaWen Deon Groot se nuwe album
May 29, 2019Ander
Wen Deon Groot se nuwe album deur hierdie eenvoudige stappe op sosiale media te volg. Die vrystelling is pragtig en jy sal nie spyt wees nie!
Vir die sanger, is die hoofdoel van Maak Soos In Namakwaland om waardering vir sy musiek te skep met goeie melodieë en eerlike lirieke – hy wil graag hê dat mense dit moet geniet vir wat dit is.
Hy beskryf die CD as eenvoudig, maar treffend: "Ons moet maak soos die Namakwalanders – hulle leer ons om te dans, om saam te kuier, en om musiek en goeie geselskap te geniet," verklap hy.
Deon erken maklik wat sy gunstelingsnit is. "Hemelpoorte is sonder twyfel my gunsteling- liedjie. Dit deel 'n positiewe boodskap van liefde, geluk en die behoefte om iemand aan jou sy te hê saam met wie jy eendag deur die hemelpoorte wil loop."
Alhoewel hy dit geniet het om by die Ghoemas te kon optree, meen hy dat die hoogtepunt van sy loopbaan was toe hy deel geword het van die Universal-span. "Hulle het my gehelp om iets eg en uniek te maak van my klank – dit is wat my loopbaan gevorm het in wat dit vandag is."
Maak Soos In Namakwaland is waarlik 'n unieke skepping en daar is nie iets soortgelyk beskikbaar in die musiekmark nie.
OM HIERDIE ALBUM TE WEN:
*Like en deel die inskrywing op Facebook;
*Like Deon Groot en Starburst Promotions se Facebookblad;
*Tik jou dorp en #DeonGrootCD in die kommentaarblokkie; en
*Stuur 'n e-pos met jou inligting en skermgrepe van bogenoemde na annelien@troukoors.co.za met "Wen Deon Groot se CD" in die onderwerpreël.